cyanic-selkie/wikianc huggingface dataset:
টাইগার হিলের যুদ্ধ
বীরত্ব পদক প্রাপক
গ্রেনেডিয়ার যোগেন্দ্র সিং যাদবকে যুদ্ধের সময় তার কৃতকর্মের জন্য ভারতীয় প্রজাতন্ত্রের সর্বোচ্চ সামরিক সম্মান, পরমবীর চক্র প্রদান করা হয়। তিনি মোট ১৬ বার গুলিবিদ্ধ হন এবং টাইগার হিল দখলের ক্ষেত্রে প্রধান ভূমিকা পালন করেন। সতপাল সিংহকে যুদ্ধের সময় তার কৃতকর্মের জন্য তার প্রাক্তন ব্রিগেড কম্যান্ডার ব্রিগেডিয়ার মোহিন্দর প্রতাপ বাজওয়া পরমবীর চক্র সম্মানের জন্য নাম মনোনয়ন করলেও তিনি বীর চক্র সম্মানে ভূষিত হন। ১৮ গ্রেনেডিয়ার্সের ঘাতক প্লাটুনের লেফটেন্যান্ট বলওয়ান সিং পর্বতের শীর্ষে উঠে আক্রমণ করেন। তিনি নিজে আহত হলেও শত্রুপক্ষকে ঘিরে নেওয়ার চেষ্টাতে কোনো ত্রুটি রাখেননি। যুদ্ধের সময় তার কৃতকর্মের জন্য তিনি ভারতের দ্বিতীয় সর্বোচ্চ সামরিক সম্মান, মহাবীর চক্র সম্মানে সম্মানিত হন। পাকিস্তানি সেনার ক্যাপ্টেন শের খানের মৃতদেহ যুদ্ধস্থল থেকে প্রথমে শ্রীনগরে নামিয়ে আনা হয় ও পরবর্তিতে দিল্লি নিয়ে যাওয়া হয়। তার মৃতদেহ পাকিস্তানে ফেরত পাঠানোর সময়ে তার জামার পকেটে টাইগার হিল যুদ্ধের সেনাধিপতি ব্রিগেডিয়ার বাজওয়া একটা ছোট্ট চিরকুট লিখে দিয়েছিলেন: '১২ নম্বর নর্দার্ন লাইট ইনফ্যান্ট্রির ক্যাপ্টেন কারনাল শের খান অসীম সাহসের সঙ্গে লড়াই করেছেন। তাকে সম্মান জানানো উচিৎ।' ভারতের সুপারিশের কারণে কারনাল শের খান পাকিস্তানের সর্বোচ্চ সামরিক পদক, নিশান-ই-হায়দার পেয়েছিলেন।
ধানি জলপ্রপাত
ধানি জলপ্রপাত যা ধানি নোসেরি জলপ্রপাত নামেও পরিচিত, পাকিস্তানের আজাদ কাশ্মীরের মুজফফরাবাদ জেলার নীলম উপত্যকায় অবস্থিত।  এটি মুজাফফরাবাদ জেলা থেকে ৩৮ কি.মি। এটি নীলম উপত্যকার সর্বোচ্চ জলপ্রপাত।
১০১৭
১০১৭ গ্রেগরীয় বর্ষপঞ্জির একটি সাধারণ বছর।
মালঞ্চা ইউনিয়ন
মালঞ্চা ইউনিয়ন বাংলাদেশের কাহালু থানার বগুড়া জেলার অন্তর্গত কাহালু উপজেলার একটি ইউনিয়ন। ইউনিয়নটি উপজেলার সবচেয়ে বড় ও একটি প্রাচীন ঐতিহ্যবাহী ইউনিয়ন।
ব্রাজিল জাতীয় মহিলা ক্রিকেট দল
ব্রাজিল জাতীয় মহিলা ক্রিকেট দল হল আন্তর্জাতিক মহিলা ক্রিকেটে ব্রাজিলের প্রতিনিধিত্বকারী ক্রিকেট দল।
রেকর্ড ও পরিসংখ্যান
আন্তর্জাতিক ম্যাচ সংক্ষেপ — ব্রাজিল মহিলা দল
মাচু পিচু
মাচু পিকচু (কেচুয়া: Machu Pikchu মাচু পিক্‌চু অর্থাৎ "পুরানো চূড়া") বা মাচু পিচু (স্পেনীয়: Machu Picchu মাচু পিচু) কলম্বাসের আমেরিকা আবিষ্কারের আগের সময়কার একটি ইনকা শহর, সমুদ্রপৃষ্ঠ থেকে যার উচ্চতা ২৪০০ মিটার (৭,৮৭৫ ফিট) । এটি পেরুর উরুবাম্বা উপত্যকার (Valle de Urubamba) ওপরে একটি পর্বতচূড়ায় অবস্থিত। মাচু পিচুই সম্ভবতঃ ইনকা সভ্যতার সবচেয়ে পরিচিত নিদর্শণ, যাকে প্রায়শঃ ইনকাদের হারানো শহর বলা হয়। এটি ১৪৫০ সালের দিকে নির্মিত হয়, কিন্তু এর এক শ বছর পর ইনকা সভ্যতা যখন স্পেন দ্বারা আক্রান্ত হয় তখন এটি পরিত্যাক্ত হয়ে পড়ে। কয়েক শ বছর অজ্ঞাত থাকার পর ১৯১১ সালে হাইরাম বিঙাম (ইংরেজি: Hiram Bingham) নামে এক মার্কিন ঐতিহাসিক এটিকে আবার সমগ্র বিশ্বের নজরে নিয়ে আসেন। তারপর থেকে মাচু পিচু পর্যটকদের কাছে একটি আকর্ষণী দর্শনীয় স্থান হয়ে উঠেছে। এটিকে ১৯৮১ সালে পেরুর সংরক্ষিত ঐতিহাসিক এলাকা হিসেবে ঘোষণা করা হয় এবং ইউনেস্কো ১৯৮৩ সালে এটিকে তাদের বিশ্ব ঐতিহ্যবাহী স্থানের তালিকায় অন্তর্ভুক্ত করে। এটি বর্তমান বিশ্বের সাতটি নতুন বিস্ময়েরও একটি।
মাচু পিচু ঐতিহ্যবাহী ইনকা বাস্তুকলার এক অনুপম নিদর্শণ। পালিশ করা পাথর দ্বারা নির্মিত এই শহরের প্রধান স্থাপনাগুলো হচ্ছে ইন্তিউয়াতানা (কেচুয়া: Intiwatana সূর্য স্তুপ), সূর্য মন্দির ও তিন জানালা ঘর ইত্যাদি। পুরাকীর্তিবিদদের কাছে মাচু পিচুর পবিত্র অঞ্চল হিসেবে পরিচিত অংশে এ স্থাপনাগুলো অবস্থিত। বিংশ শতাব্দীর শুরুর দিকে হাইরাম বিঙাম মাচু পিচু থেকে যে সব পুরাকীর্তি নিয়ে গিয়েছিলেন সেসব ফেরত দেবার জন্য ২০০৭ সালের সেপ্টেম্বর মাসে পেরু সরকার ও ইয়েল বিশ্ববিদ্যালয়ের মধ্যে এক চুক্তি স্বাক্ষরিত হয়। বর্তমানে অতিরিক্ত পর্যটক সমাগমের ফলে এই প্রাচীন শহরের অস্তিত্ব নিয়ে অনেকেই সংশয় প্রকাশ করেছেন; উল্লেখ্য, ২০০৩ সালে এখানে আগত পর্যটকের সংখ্যা ৪০০,০০০ ছাড়িয়ে যায়। এটি এখন নতুন সপ্তম বিস্ময়।
ইতিহাস
অন্য একটি মতবাদ অনুসারে মাচু পিচু একটি ইনকা লিয়াক্তা (কেচুয়া: llacta ল্‌য়াক্তা) বা এমন একটি উপনিবেশ যা বিজিত অঞ্চল সমূহের অর্থনীতি নিয়ন্ত্রণে ব্যবহৃত হত। আবার কেউ কেউ মনে করেন এটি একটি জেলখানা হিসাবে ভয়ংকর অপরাধীদের রাখার জন্য নির্মিত হয়েছিল। অন্যদিকে জন রো (ইংরেজি: John Rowe) ও রিচার্ড বার্গার (ইংরেজি: Richard Burger) সহ আরও অনেকের গবেষণা থেকে প্রাপ্ত তথ্য অনুযায়ী মাচু পিচু কোনও প্রতিরক্ষামূলক আশ্রয়স্থল নয়, বরং এটি ইনকা সম্রাট পাচাকুতিকের (কেচুয়া: Pachakutiq পাচাকুতিক্ব্‌) একটি অবকাশযাপন কেন্দ্র। বেশির ভাগ পুরাতত্ত্ববিদই এই মতবাদকে সমর্থন করেছে। এছাড়াও ইয়োহান রাইনহার্ড (জার্মান: Johan Reinhard য়োহান্‌ রায়্‌ন্‌হার্ট্‌) এর উপস্থাপিত তথ্য এটা প্রমাণ করেন যে, এই স্থানটিকে শহর নির্মানের জন্য বেছে নেয়া হয়েছিল এর পবিত্র ভূপ্রাকৃতিক বৈশিষ্ট্যের জন্য। উদাহরণ স্বরূপ বলা যায়, অনেকেই ধারণা করেন এর পাহাড় চূড়াগুলোর অবস্থান প্রধান প্রধান জ্যোতির্মণ্ডলীয় ঘটনাবলীর সাথে সামঞ্জস্যতাপূর্ণ।
এই দুর্গনগরীটি ইনকাদের রাজধানী কোস্কো (কেচুয়া: Qusqu ক্বোস্‌ক্বো, স্পেনীয়: Cuzco কুস্কো) থেকে মাত্র ৮০ কিলোমিটার (৫০ মাইল) দূরে অবস্থিত। কিন্তু এর অবস্থান অজ্ঞাত থাকার কারণে অন্যান্য ইনকা নগরীর মত এই শহরটি কখনও স্পেনীয়দের দ্বারা আক্রান্ত এবং লুট হয় নি। কয়েক শ বছর জনমানবহীন থাকার ফলে শহরটি এক সময় ঘন জঙ্গলে ঢেকে যায় এবং তখন খুব কম লোকই এর অস্তিত্ব সম্বেন্ধে জানত। পরবর্তীকালে ১৯১১ সালের ২৪শে জুলাই মার্কিন ঐতিহাসিক ও ইয়েল বিশ্ববিদ্যালয়ের তৎকালীন প্রভাষক হাইরাম বিঙাম শহরটিকে বিশ্বের নজরে নিয়ে আসেন। আগেই মাচু পিচুতে গিয়েছিলেন এমন কিছু স্থানীয় মানুষ তাকে সেখানে নিয়ে যান। সেখানে বিঙাম শহরটির পুরাতাত্ত্বিক নিরীক্ষা ও জরিপ করেন। তিনিই মাচু পিচুর নাম দেন ইনকাদের হারানো শহর এবং তার প্রথম বইটিও এই শিরোনামে প্রকাশিত হয়। তিনি কখনওই স্থানীয় সেসব লোকদের কোনও উল্লেখ করেন নি যারা তাকে মাচু পিচুতে নিয়ে গিয়েছিলেন; এমনকি মাচু পিচুর উদ্ঘাটনে তাদের কোনও কৃতিত্বও স্বীকার করেন নি। তিনি তার গাইড হিসাবে শুধু স্থানীয় উপকথার উল্লেখ করেছেন।
thumb|১৯১২ সালে তোলা মাচু পিচু শহরের ছবি। বিঙাম অনেকটা ঘটনা চক্রেই মাচু পিচুর উদ্ঘাটন করেন। প্রকৃতপক্ষে তিনি ইনকা শহর বিতকোসের (Vitcos) সন্ধান করছিলেন, এটি পেরুতে স্পেনীয়দের আক্রমণের বিরুদ্ধে সর্বশেষ ইনকা প্রতিরোধের স্থান এবং ইনকাদের শেষ আশ্রয়স্থল ছিল। বেশ কয়েক বছরের ভ্রমণ ও অনুসন্ধানের পর ১৯১১ সালে কেচুয়া সম্প্রদায়ের মানুষেরা বিঙামকে মাচু পিচু শহরে নিয়ে যায়। এই সম্প্রদায় মাচু পিচুতে ইনকাদের নির্মিত স্থাপনাগুলোয় থাকত। কিছু পরিবার ১৯১১ সালে শহরটি আবিষ্কারের সময় পর্যন্ত সেখানে বসবাস করত, যদিও নগরীর আদি বাসিন্দাদের অধিকাংশই শহর তৈরির এক শ বছরের ভেতর মারা যায়। সে সময় মাচু পিচুতে কিছু মমি (বিশেষতঃ মহিলাদের) পাওয়া যায়। বিঙাম সেখানে বেশ কয়েকবার ভ্রমণ করেন এবং ১৯১৫ সাল পর্যন্ত সেখানে খনন কাজ পরিচালনা করেন। তিনি তার জীবদ্দশায় মাচু পিচুর আবিষ্কার নিয়ে বেশ কিছু বই লিখেছেন।
মাচু পিচুকে ১৯৮৩ সালে ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয় । এ ঘোষণায় মাচু পিচুকে বর্ণনা করা হয়েছে ধ্রুপদী বাস্তুকলার নিদর্শন ও ইনকা সভ্যতার অনন্য স্বাক্ষর হিসেবে। ২০০৭ সালের ৭ই জুলাই New Open World Corporation কর্তৃক আয়োজিত প্রতিযোগিতায় মাচু পিচু বিশ্বের সাতটি নতুন বিস্ময়ের একটি নির্বাচিত হয়। অতিরিক্ত পর্যটক সমাগম, নিকটবর্তী আগুয়াস কালিয়েন্তেস (স্পেনীয়: Aguas Calientes আগ়ুয়াস্‌ কালিয়েন্তেস্‌ "উষ্ণ জল") শহরের অপরিকল্পীত নগরায়ন, এবং আদালতের নির্দেশনা অমান্য করে বিলকানোতা (স্পেনীয়: Vilcanota বিল্‌কানোতা) নদীর ওপর সেতু নির্মাণের ফলে (যা পক্ষান্তরে পর্যটক সমাগম আরও বৃদ্ধি করবে বলে আশঙ্কা করা হচ্ছে) সৃষ্ট পরিবেশ বিপর্যয়ের কারণে World Monuments Fund মাচু পিচুকে তাদের "বিশ্বের সবচাইতে বিপন্ন ১০০টি স্থানের" ২০০৮ সালের তালিকায় নিয়ে এসেছে।
১৯১১ সালের প্রথম এক্সপিডিশনঃ
বিঙাম কোন প্রশিক্ষনপ্রাপ্ত প্রত্নতত্তবিদ ছিলেন না। ১৯০৬ সালে পেরুতে তিনি চারটি অভিযান পরিচালনা করেন। এই সময়ে তিনি সিমন বলিভারের পথ অনুসরন করে ভেনেজুয়েলা এবং কলম্বিয়াতে ভ্রমণ করেন। এই অভিযানের পরিপ্রেক্ষিতে তিনি একটি রিপোর্ট প্রকাশ করেন, যা পরবর্তীতে তার পুরো জীবন বদলে দিয়েছিল। ১৯০৮ সালে চিলির সান্তিয়াগোতে অনুষ্ঠিত প্রথম প্যান আমেরিকান সাইন্টিফিক কংগ্রেসে একজন ডেলিগেট হিসেবে যোগদানের জন্য তাকে নির্বাচিত করা হয়। কনফারেন্স সমাপ্ত করে তিনি পেরু হয়ে ফেরার পথ ধরেন। পেরুতে অবস্থানকালীন একজন স্থানীয় চিফ অফিসিয়াল, মিঃ নুনেজের সাথে তার পরিচয় হয়। নুনেজের অনুরোধে তিনি প্রি-কলাম্বিয়ান শহর, চক্কোকুইরাও (Choqquequirao) অনুসন্ধানের পরিকল্পনা করেন। সময়টা তখন ছিল ফেব্রুয়ারি, বর্ষাকাল। শেষপর্যন্ত তিনি চক্কোকুইরাও খুঁজে পান, কিন্তু সেটা ছিল অভিযানের মাত্র শুরু। ১৯১১ সালে তার এই ভ্রমণের উপর তিনি একটি বই প্রকাশ করেন।
পেরুতে অনাবিষ্কৃত ইনকা শহরগুলোর আবিস্কারের প্রত্যাশায় বিঙাম শিহরিত ছিলেন। এরই ধারাবাহিকতায় ১৯১১ সালে তিনি "ইয়েল পেরুভিয়ান এক্সপিডিশান" এর আয়োজন করেন। ইনকাদের শেষ হারানো শহর "ভিটকস" এর অনুসন্ধান এবং মাউন্ট করপুনার শীর্ষে পৌছানোই ছিল এই অভিযানের অন্যতম উদ্দেশ্য।
বিঙাম তার প্রথম অভিযানে ইনকাদের হারানো শহরগুলো খুঁজে বেড়াচ্ছিলেন। এক জায়গা থেকে আরেক জায়গায় স্থান পরিবর্তনের সময় তিনি স্থানীয়দের কাছে ওইসব শহরগুলোর খোঁজ নিতে থাকেন। একদিন তিনি কিছু গুরুত্তপূর্ণ তথ্য পেয়ে যান। সেই তথ্য অনুযায়ী মাচুপিচু এবং হুয়ানা পিচুর আশপাশে প্রচুর ধ্বংসাবশেষ রয়েছে। মাত্রই তখন হুয়ানা পিচুর কাছাকাছি একটি নতুন রাস্তা করা হয়েছিল, তাই তারা সেই রাস্তা অনুসরন করা শুরু করলো। "মান্দর পাম্পা" নামক এক জায়গায় পৌছে তারা এক রাত ক্যাম্প করলো। সেই রাতে তাদের সাথে পরিচয় হল মেলচর আরটেগার সাথে, যিনি ছিলেন ওই এলাকার স্থানীয় মালিক। তার তথ্য অনুযায়ী হুয়ানা পিচু পর্বতের উপরে নদীর কাছাকাছি এক জায়গায় প্রচুর ধ্বংসাবশেষ রয়েছে। বিঙামের অনুরোধে দৈনিক ৫০ সেন্ট পারিশ্রমিকে আরটেগা তাদেরকে সেই জায়গায় নিয়ে যেতে রাজি হলো। পরদিন সকালে, ২৪ জুলাই-১৯১১ সাল, তারা যাত্রা শুরু করলো। আরটেগার দেখানো পথে অবশেষে তারা মাচুপিচু পর্বতের উপরের বিশাল ধ্বংসাবশেষের কাছে পৌছাল, যা পরবর্তীতে বিঙাম নামকরণ করেন "মাচুপিচু" ।
যখন তিনি এই ধ্বংসাবশেষ আবিষ্কার করেন, তখন এই শহর সম্পর্কে তিনি কিছুই জানতেন না। আসলে বাহিরের পৃথিবীর কেউই কিছু জানত না, কারণ তখনকার স্প্যানিশ ইতিহাস এবং জার্নালে এই শহরের কোনও উল্লেখ নেই। তাই ঠিক কোন শহর এটা, সেটা নিয়ে বিঙাম কিছুটা দ্বিধান্বিত ছিলেন। তার দলের অন্যান্যদের মতে, সম্ভবত এটা ছিল হারানো শহর "ভিটকস" অথবা "ভিকাবাম্বা দ্যা ওল্ড"। কিন্তু বিঙাম ততটা নিশ্চিত ছিলেন না। তাই তিনি ভিটকস এবং ভিকাবাম্বার অনুসন্ধান চালিয়ে যেতে থাকেন।
"ভিটকস" অনুসন্ধানঃ
পরবর্তী মাসে, আগস্টের প্রথম সপ্তাহে বিঙাম লোয়ার উরুবাম্বা এবং ভিকাবাম্বা নদীর দিকে যাত্রা শুরু করেন। একসময় তারা একটি চাষাবাদের বাগানের কাছে পৌছল। স্থানীয় ইন্ডিয়ান শ্রমিকদের উদ্দেশ্যে ইনকা ধ্বংসাবশেষের উপরে যেকোন তথ্যের জন্য বিঙাম আকর্ষণীয় পুরস্কার ঘোষণা করলেন। অনেকে অনেক তথ্য দিল এবং বিঙাম সবগুলো তথ্য যাচাইয়ের জন্য স্থানগুলোতে ভ্রমণ করলো, কিন্তু তেমন গুরুত্তপূর্ণ কোন কিছুর সন্ধান পাওয়া গেলনা। সবশেষে তার সাথে পরিচয় হয় ইভারিস্তো মগ্রোভেজোর সাথে, যিনি ছিল স্থানীয় একজন গ্রামপ্রধান। সে বিঙামকে তার গ্রামে আমন্ত্রন জানায়। সেখানে বিঙাম গ্রামের আদিবাসীদেরকে নদীর ধারে একটি বড় সাদা পাথরের কথা জিজ্ঞেস করেন, যেই পাথরের কথা বিঙাম পড়েছিলেন পুরনো পুঁথি এবং জার্নালে। হঠাৎ একজন আদিবাসী বলল, অনেক বছর আগে নদীর কাছাকাছি পর্বতে সে এরকম একটি পাথর দেখেছিল। বিঙাম তার দল নিয়ে সেই পাথরের অনুসন্ধানে বেড়িয়ে পরলেন। একটি ছোট জলধারার স্রোত অনুসরণ করে বিঙাম পৌছে গেলেন সেই বড় সাদা পাথরের কাছে এবং খুঁজে পেলেন হারানো শহর ভিটকস
"ভিকাবাম্বা দ্যা ওল্ড" অনুসন্ধানঃ
পরবর্তী এক্সপিডিশনঃ
প্রথম অভিযানের সার্থকতার পরে ইয়েল বিশ্ববিদ্যালয় এবং ন্যাশনাল জিওগ্র্যাফির যৌথ অর্থায়নে ১৯১২ সালে বিঙাম পুনরায় পেরুতে অভিযান চালান। মূলত প্রথম অভিযানের ধ্বংসাবশেষ বিশ্লেষণ করাই ছিল এই অভিযানের উদ্দেশ্য। কিন্তু নতুন আর কোন ধ্বংসাবশেষের চিহ্ন বিঙাম পরবর্তীকালে খুঁজে পাননি। ১৯৫৬ সালের ৬ জুন, ওয়াশিংটনে তার নিজ বাড়িতে মৃত্যু হয় অসমসাহসী এই অভিযাত্রীর।
কৃষিকাজ
থাম্ব|মাচু পিচুতে কৃষিকাজ মাচু পিচুর বেশিরভাগ কৃষিকাজই করা হয় মানুষ নির্মিত সিড়িরূপ জমিতে। এগুলো দারুন ইঞ্জিনিয়ারিং বিদ্যার পরিচায়ক যেখানে পানি নিষ্কাষন সুবিধাসহ মাটির উর্বরতা রক্ষার পাশাপাশি পাহাড়ের মাটি ক্ষয় রোধ এবং ভেঙ্গে পড়া রোধের বিষয়গুলো বিবেচনা করে বানানো হয়েছে। তবুও এটি পুরোপুরি সঠিক ছিল না গবেষণায় দেখা গেছে মাচু পিচু তৈরির সময় এখানে মাটি ধস হয়। সিড়ির মত তৈরী জমিতে কোন কোন জায়গায় ধস হয়েছিল যা আজও দেখা যায়, কিন্তু পরে ইনকারা এটি ঠিক করে চারপাশে নির্মান কাজ করে।
১৪৫০ এ.ডি হতে হিসেব করে দেখা গেছে যে উক্ত স্থানে প্রতি বছর প্রায় 1800 mm বৃষ্টি হত, যা শস্যের উৎপাদনের জন্য যা পর্যাপ্ত তার থেকেও বেশি ছিল। তাদের জমিতে পানি সেচের দরকার পড়ত না। এগুলোতে এত বেশি পানি পাওয়া যেত যে বাড়তি পানি নিষ্কাষন ব্যবস্থা করতে হয় এগুলোর জন্য। ৯০ দশকে খনন এবং মাটি পরীক্ষা করেন কেনেথ রাইট তাতে দেখা যায় সোপানগুলো স্তরবিশিষ্ট একেবারে নিচের স্তর হল বড় পাথর আর নুড়ির। তার উপরের স্তরে রয়েছে বালি এবং নুড়ির স্তর একেবারে উপরের স্তরে রয়েছে উর্বর মাটির স্তর। উপরের স্তরের এই মাটি উপত্যকা হতে আনা হয়েছে কারণ পাহাড়ের চূড়ার দিকের মাটি এত উর্বর নয়।
চাষের জমির পরিমান ছিল মাত্র 12 acre এবং মাটি পরীক্ষা করে দেখা গেছে সেখানে আলু এবং শস্য উৎপাদিত হত যা ৭৫০শের অধিক মানুষের জন্য পর্যাপ্ত নয়। পরবর্তীতে দেখা যায় যে তারা যা খেত তার অধিকাংশই আশেপাশের উপত্যকা বা আরো দূর থেকে আনা হত।
অবস্থান
মাচু পিচুর এক পাশ চূড়া থেকে একেবারে খাড়া ভাবে ৬০০ মিটার নিচে উরুবাম্বা নদীর (স্পেনীয়: Río Urubamba) পাদদেশে গিয়ে মিশেছে। গিরিখাত ও পাহাড়পর্বতের দ্বারা প্রাপ্ত চমৎকার প্রাকৃতিক প্রতিরক্ষা ব্যবস্থার কারণে এই শহরের অবস্থান সামরিক কৌশলগত দিক থেকে গোপনীয় ও গুরুত্বপূর্ণ ছিল। উরুবাম্বা নদীর ওপর দড়ির তৈরি সেতু ইনকা সৈন্যদের গোপন প্রবেশদ্বার হিসেবে ব্যবহৃত হত। মাচু পিচুর পশ্চিম দিকে গাছের গুড়ি নির্মিত আরেকটি সেতু ছিল। এই সেতুর মাঝে ৬ মিটার (২০ ফুট) জায়গা ফাঁকা ছিল, প্রয়োজনমত গাছের তক্তা দিয়ে সেতুর দুই অংশকে সংযুক্ত করা যেত। সেতুটির নিচে ৫৭০ মিটার (১৯০০ ফুট) গভীর গিরিখাত, তাই গাছের তক্তা সরিয়ে দিলে কোনও শত্রুর পক্ষে তা অতিক্রম করা দুঃসাধ্য ব্যাপার হত। এই সেতুটি নির্মিত হয়েছিল উরুবাম্বা উপত্যকার ওপর।
শহরটি দুই পাহাড়ের সংযোগস্থলে অবস্থিত। এখান থেকে নিচের উপত্যকা পরিষ্কারভাবে দৃশ্যমান, যা সামরিক দিক সুবিধাজনক অবস্থান। এছাড়া শহরের পেছনের খাড়া পর্বত প্রায় অনতিক্রম্য। মাচু পিচুর পানি সরবরাহ ব্যবস্থা পাহাড়ি ঝরনার ওপর ভিত্তি করে গড়ে উঠেছিল, যা সহজে বন্ধ করা যেত না। এছাড়াও যে পরিমাণ চাষযোগ্য জমি ছিল তাতে উৎপন্ন ফসলে শহরের মোট জনসংখ্যার চারগুণ মানুষের খাদ্যের সংস্থান সম্ভব ছিল। পর্বতের পাশগুলো ধাপকেটে সমান করা হয়েছিল। এতে একদিকে যেমন চাষযোগ্য জমির পরিমাণ বৃদ্ধি পেয়েছিল, অন্যদিকে খাড়া ঢাল বেয়ে শহরে আসার পথটি আক্রমণকারীদের জন্য দুর্গম করা হয়েছিল। মাচু পিচু থেকে পাহাড়ের ওপর দিয়ে কোস্কো যাবার দুটি পথ আছে, একটি "সূর্য দরজা" দিয়ে, এবং অন্যটি "ইনকা সেতু" দিয়ে। শত্রুর আক্রমণের মুখে দুটি পথই সহজে বন্ধ করে দেয়া যেত। এই শহরের মূল উদ্দেশ্য যাই হোক না কেন, এর প্রতিরক্ষা ব্যবস্থা ছিল খুবই মজবুত।
গুগল ম্যাপের সাহায্যে দেখুন
বাস্তুকলা
thumb|[[হুয়ায়না পিচু এর চূড়া থেকে মাচু পিচু এবং আগুয়াস কালিয়েন্তেস থেকে এখানে যাতায়াতের রাস্তা হাইরাম বিঙাম মহাসড়ক দেখা যাচ্ছে]] মাচু পিচুর বেশির ভাগ স্থাপনাই ইনকা বাস্তুকলার ঐতিহ্যবাহী নির্মাণ পদ্ধতিতে তৈরি। স্থাপনাগুলোর দেয়াল পাথর নির্মিত এবং জোড়া দেবার জন্য কোনওরকম সিমেন্ট জাতীয় পদার্থ বা চুন-সুরকির মিশ্রণ এখানে ব্যবহার করা হয় নি। অ্যাশলার (ইংরেজি: ashlar অ্যাশ্‌লার্‌) নামক এই নিমার্ণ কৌশলে ইনকারা খুবই দক্ষ ছিল। এই পদ্ধতিতে পাথরের খণ্ড এমন নিখুঁত ভাবে কাটা হত যেন কোনওরকম সংযোগকারী মিশ্রণ ছাড়াই পাথরগুলো খাজে খাজে শক্তভাবে একটার ওপর আরেকটা বসে যায়। ইনকারা পাথরের এই নির্মাণ পদ্ধতিতে পৃথিবীর সেরাদের সেরা ছিল। তাদের নির্মিত পাথরের দেয়ালগুলোর জোড় এতই নিপুন যে একটা পাতলা ছুরির ফলাও সেগুলোর ভেতর দিয়ে প্রবেশ করানো যায় না।
মাচু পিচুর অন্যান্য স্থাপনাগুলো চুনসুরকির মিশ্রণ ব্যবহার করে তৈরি, তবে ইনকা নির্মাণশৈলীর মান বিচারে সেসব নিম্নমানসম্পন্ন এবং তড়িঘরি করে তৈরি করা। পেরু একটি অতি ভূমিকম্প প্রবণ এলাকা এবং সিমেন্টজাতীয় মিশ্রণের গাথুনি দিয়ে তৈরি স্থাপনার চাইতে গাথুনি ছাড়া শুধুমাত্র খাজে খাজে পাথর বসিয়ে তৈরি স্থাপনা অনেক বেশি ভূমিকম্পপ্রতিরোধী। ইনকাদের তৈরি দেয়ালগুলোতে বিস্তারিত ভাবে প্রচুর সূক্ষ্ম নকশা দেখা যায় যেগুলো ভূমিকম্পের সময় দেয়াল ধ্বসেপড়া রোধ করে। দরজা এবং জানালাগুলো অসমচুতুর্ভুজ আকৃতির এবং নিচ থেকে ওপরে ক্রমে ভেতরের দিকে হেলানো। কোণাগুলো সাধারণতঃ গোলাকৃতির, ভেতরের দিকের কোণাগুলি মাঝে মাঝে কক্ষের ভেতরে অল্প হেলানো, এবং অনেক জায়গায় ইংরেজি "L" আকৃতির পাথর খণ্ড ব্যবহার করে বাইরের কোণাগুলিকে পরস্পর জোড়া দেয়া হয়েছে। মাচু পিচুর দেয়ালগুলো ওপর থেকে নিচে একদম সোজা নয়; বরং এক সারি থেকে অন্য সারি কিছুটা হেলানো এবং এভাবে দেয়ালগুলোর ভারসাম্য রক্ষা করা হয়েছে। ফলে মাচু পিচু শহরটি অনেকগুলো ভূমিকম্প সহ্য করে এখনও ভালোভাবে টিকে আছে।
ইনকারা কখনওই ব্যবহারিক কাজে চাকার ব্যবহার করে নি। তাই তারা কীভাবে এত সংখ্যক বিশাল আকৃতির পাথর খণ্ড এক স্থান থেকে অন্য স্থানে নিয়ে গেছে সেটা এক রহস্য; যদিও সাধারণভাবে মনে করা হয় যে, এই বিশার আকৃতির পাথর খণ্ডগুলো পাহাড়ের সমতল ঢাল দিয়ে ঠেলে ওপরে তুলতে তারা শত শত শ্রমিক ব্যবহার করেছিল। এখনও কিছু কিছু পাথরের গায়ে হাতলের মতো গাঁট রয়েছে যা পাথরগুলোকে নির্দিষ্ট স্থানে বসানোর জন্য ব্যবহার করা হয়ে থাকতে পারে। পাথর খণ্ডগুলো জায়গামতো স্থাপনের পর ইনকারা হয়ত হাতলগুলোকে গুড়িয়ে সমান করে দিয়েছে।
শহরটিতে ১৪০ টি স্থাপনার মধ্যে রয়েছে কিছু মন্দির, পবিত্র স্থান, উদ্যান এবং আবাসিক ভবনসমূহ (আবাসিক ভবনগুলো খড়ের ছাউনি দেয়া ছিল)। মাচু পিচুতে রয়েছে ১০০টিরও বেশি সিড়ি যার মধ্যে কিছু কিছু একটি মাত্র গ্রানাইট পাথরের খণ্ড কুদে তৈরি করা হয়েছে। এখানে আরও রয়েছে প্রচুর সংখ্যক ঝরনা, যেগুলো পাথর কেটে তৈরি করা ছোট ছোট খালের মাধ্যমে পরস্পর সংযুক্ত এবং এসব মূলতঃ সেচ কাজে ব্যবহারের জন্য তৈরি করা হয়েছিল। প্রমাণ পাওয়া গেছে যে, এই সেচ ব্যবস্থা ব্যবহার করে একটি পবিত্র ঝরনা থেকে পানি প্রতিটি বাড়িতে সঞ্চালনের ব্যবস্থা করা হয়েছিল। thumb|মাচু পিচুর [[ইনকা সভ্যতা|ইনকা দেয়াল]] প্রত্নতাত্ত্বিকদের মতে, মাচু পিচুর শহর ব্যবস্থা তিনটি বড় বিভাগে বিভক্ত ছিল, এগুলো হল:
পবিত্র এলাকায় মাচু পিচুর প্রত্নতাত্ত্বিক সম্পদগুলো অবস্থিত, যেমন: ইন্তিউয়াতানা পাথর, সূর্য মন্দির এবং তিন জানালা ঘর। এসব স্থাপনা উৎসর্গ করা হয়েছিল ইন্তি, তাদের সূর্য দেবতা এবং মহান দেবতার প্রতি। জনসাধারণের এলাকার সাধারণ নিম্ন শ্রেনীর লোকজন বাসবাস করত। এই এলাকার স্থাপনা গুলোর মধ্যে রয়েছে গুদামঘর এবং বসত বাড়ি।
অভিজাত এলাকায় সম্ভ্রান্ত শ্রেনীর থাকার জন্য একটি অংশ ছিল। এ অংশের বাড়িগুলো একটি ঢালের ওপর কয়েক সারিতে অবস্থিত। হামাউতা বা বিচক্ষণ ব্যক্তিদের (কেচুয়া: Hamawt'a) বাড়িগুলোর দেয়াল কিছুটা লালচে রঙের। অন্যদিকে নিউস্তা বা রাজকুমারীদের (কেচুয়া: Ñusta ন্যুস্তা) অংশের ঘরগুলো অসম আয়তাকার। স্মৃতিসৌধ একটি খোদাইকৃত ভাস্কর্য যার ভেতর একটি নকশাকৃত কক্ষ রয়েছে। এটি যজ্ঞ এবং উৎসর্গের কাজে ব্যবহার করা হত।
সড়ক ব্যবস্থার অংশ হিসাবে ইনকারা মাচু পিচু পর্যন্ত একটি রাস্তা তৈরি করেছিল। বর্তমানে হাজার হাজার পর্যটক ইনকাদের পথে পায়ে হেঁটে মাচু পিচু ভ্রমণ করে। তবে এর জন্য আগে কোস্কোতে যাত্রাবিরতি করে স্থানীয় আবহাওয়ার সাথে মানিয়ে নিয়ে তারপর উরুবাম্বা উপত্যকা হয়ে আন্দেস পর্বতমালার ওপর দিয়ে দুই থেকে চার দিনের এই পদযাত্রায় বের হতে হয়।
ইন্তিউয়াতানা পাথর
স্থানীয় উপাখ্যান অনুসারে কোনও অনুভূতি সম্পন্ন মানুষ যদি এই পাথরে তার কপাল ঘসে তাহলে আধ্যাত্মিক জগৎ দেখতে পাবে। ইন্তিউয়াতানা (কেচুয়া: Intiwatana) পাথর দক্ষিণ আমেরিকার পূজিত পবিত্র পাথরগুলোর একটি। স্পেনীয়রা ২০ শতকের আগে এই পাথরটি খুঁজে পায় নি; ফলে এটি ইনকাদের অন্যান্য পবিত্র পাথরের মতো ধ্বংস হবার হাত থেকে বেঁচে যায়। এই পাথরগুলো এমন ভাবে স্থাপন করা হয় যাতে শীতকালে এগুলো সরাসরি সূর্যের দিকে নির্দেশ করে। একে "সূর্যের আকঁড়া বিন্দুও" বলা হয়, কেননা উপকথা অনুসারে এটি সূর্যকে তার জায়গায় আটকে রাখার উদ্দেশ্যে নির্মিত। ২১শে মার্চ ও ২১শে সেপ্টেম্বর, বছরে এই দুবার দিনের মাঝামাঝি সময়ে সূর্য ইন্তিউয়াতানা পাথরের একেবারে ওপরে থাকে; ফলে এর কোনও ছায়া তৈরি হয় না । প্রকৃতপক্ষে ইন্তিউয়াতানা একটি "মহাকাশ ঘড়ি" । এটি ২০০০ সাল পর্যন্ত অক্ষত অবস্থায় ছিল। সেই বছর একটি মদ কোম্পানির বিজ্ঞাপন নির্মাণের সময় ৯৯০ পাউন্ড ওজনের একটি ক্রেন এই পাথরের ওপর পড়ে গেলে কলমের আকারের একটুকরা ভেঙে যায়। কোম্পানিটির দাবী তারা এই ঘটনার জন্য দায়ী নয়। অনেক মানুষ মনে করে এই ঘটনার পর আত্মারা ইন্তিউয়াতানা ছেড়ে চলে গেছে।
পর্যটক আধিক্যের ফলে সৃষ্ট উদ্বেগ
thumb|left|সূর্য মন্দির মাচু পিচু একটি ইউনোস্কো বিশ্ব ঐতিহ্যবাহী স্থান। পেরুর সবচাইতে জনপ্রিয় পর্যটন স্থান ও অন্যতম আয়ের উৎস হবার ফলে অর্থনৈতিক ও বাণিজ্যিক কারণে হুমকির মুখে পড়েছে। ১৯৯০ সালের শেষের দিকে পেরু সরকার এখানে যাতায়াত ব্যবস্থার সুবিধার জন্য একটি কেবল কার নির্মাণ এবং বুটিক, পর্যটকদের কমপ্লেক্স ও রেস্তোরাঁ সংবলিত একটি বিলাসবহুল হোটেল তৈরির অনুমতি দেয়। বিজ্ঞানী, শিক্ষাবীদ ও পেরুর জনগণ এই পরিকল্পনার তীব্র প্রতিবাদ করে, তাদের সংশয় ছিল এর ফলে মাচু পিচুতে পর্যটকের সমাগম ব্যাপকভাবে বৃদ্ধিপাবে এবং তা এই পুরাকীর্তির অস্তিত্বের জন্য মারাত্মক হুমকির সৃষ্টি করবে।
ইয়েল বিশ্ববিদ্যালয়ের সাথে দ্বন্দ্ব
thumb|মাচু পিচুর মানচিত্র প্রথমদিকে হাইরাম বিঙাম পেরুর সরকারি কর্মকর্তাদের সাথে ভালো সম্পর্ক গড়ে তুলেছিলেন। তাই পেরুতে ঘুরে বেড়ানো ও পুরাতাত্ত্বিক সামগ্রী ধার করার অনুমতি পেতে তার কোনও সমস্যাই হয় নি। ইয়েল বিশ্ববিদ্যালয়ে ফেরার সময় তিনি সাথে করে প্রায় ৫০০০ পুরাকীর্তি নিয়ে আসেন এই উদ্দেশ্যে যে পেরুর সরকার সেগুলো ফেরত না চাওয়া পর্যন্ত তা ইয়েল বিশ্ববিদ্যালয়ের তত্ত্বাবধানে থাকবে ।
বিতর্ক নতুন করে দানা বাধে যখন the Hartford Courant পত্রিকার ১৪ই মার্চ, ২০০৬ তারিখের একটি রিপোর্টে বলা হয় পেরুর সাবেক প্রেসিডেন্ট আলেহান্দ্রো তোলেদোর (স্পেনীয়: Alejandro Toledo) স্ত্রী অভিযোগ করেছেন যে, মাচু পিচু থেকে ১৯১২ সালে হাইরাম বিঙাম কর্তৃক অপসারিত ২৫০টি জাদুঘরমানের প্রত্নতাত্ত্বিক নির্দশণের সত্ত্ব দাবী করে নিজেদের কাছে রেখে এবং সেগুলো বিশ্ববিদ্যালয়ের Peabody Museum এ প্রদর্শণীর মাধ্যমে ইয়েল বিশ্ববিদ্যালয় মুনাফা করছে। হাইরাম বিঙাম কর্তৃক সংগৃহীত মাচু পিচুর কিছু কিছু নিদর্শণ পেরুর কাছে হস্তান্তার করা হয়েছে, কিন্তু বাদবাকি নিদর্শণ সমূহ ইয়েল বিশ্ববিদ্যালয় নিজেদের কাছে রেখে দিয়েছে এই বলে যে, পেরুর প্রত্নসম্পদ সম্পর্কিত কেন্দ্রীয় আইনে এর সমর্থন আছে ।
পরবর্তীতে ১৯ সেপ্টেম্বর, ২০০৭ সালে the Hartford Courant পত্রিকা তাদের প্রতিবেদনে বলে যে, বিংশ শতাব্দীর প্রথমভাগে হাইরাম বিঙাম কর্তৃক অপসারিত মাচু পিচুর প্রত্নতাত্ত্বিক নিদর্শণ সমূহের হস্তান্তরের ব্যাপারে পেরু এবং ইয়েল বিশ্ববিদ্যালয় একটি ঐকমত্য্যে পৌঁছেছে। এর আওতায় পেরু সরকার এবং ইয়েল বিশ্ববিদ্যালয় যৌথভাবে ভ্রাম্যমাণ প্রত্নতাত্ত্বিক প্রদর্শণীর আয়োজন করবে এবং কোস্কো শহরে ইয়েল বিশ্ববিদ্যালয় পরামর্শে একটি জাদুঘর ও গবেষণাগার নির্মিত হবে। ইয়েল মাচু পিচু থেকে অপসারিত সকল নিদর্শণের ওপর পেরুর স্বত্ত্ব স্বীকার করেছে, তবে গবেষণার জন্য ব্যবহৃত নিদর্শণ সমূহের ওপর পেরুর সাথে ইয়েল বিশ্ববিদ্যালয়েরও অধিকার থাকবে, যার একটি অংশ চলমান গবেষণার উপাদান হিসাবে বিশ্ববিদ্যালয়ের কাছে থাকবে । upright=4|thumb|center|মাচু পিচুর প্যানরামিক দৃশ্য
মাচু পিচুর ভার্চুয়াল ভ্রমণ
পেরুর পর্যটন বিভাগ PROMPERU বিশ্বে প্রথমবারের মত পুরো মাচু পিচু দুর্গনগরীর ৩৬০ x ৩৬০ ফুল স্ক্রিন ভার্চুয়াল ট্যুরের ব্যবস্থা করেছে। নিচের লিংকে মাচু পিচুর ভার্চুয়াল ভ্রমণ করা যাবে।
মাচু পিচুর ভার্চুয়াল ভ্রমণ
upright=4|thumb|center|মাচু পিচুর হাই রেজলিউশন প্যানরামিক দৃশ্য
১০১৯
১০১৯ গ্রেগরীয় বর্ষপঞ্জির একটি সাধারণ বছর।
মালাবো
মালোবো (, ; প্রাক্তন সান্তা ইসাবেল) বিষুবীয় গিনির রাজধানী। এটি দেশটির বিওকো নর্তে প্রদেশেরও রাজধানী। শহরটি বিওকো দ্বীপের উত্তর উপকূলে অবস্থিত। ২০১৮ সালের হিসাব অনুযায়ী এখানে প্রায় ৩ লক্ষ লোকের বাস ছিল।
স্পেনীয় ভাষা নগরীর সরকারী ভাষা। তবে বিওকো দ্বীপের সর্বত্র যোগাযোগের মাধ্যম হিসেবে বিষুবীয় গিনি পিজিন ভাষাটি ব্যাপক প্রচলিত।
মালাবো বিষুবীয় গিনির প্রাচীনতম নগরী। মালাবোকে রাজধানী হিসেবে প্রতিস্থাপিত করার জন্য সিউদাদ দে লা পাস নামের একটি পরিকল্পিত নগরী নির্মাণ করা হচ্ছে। ২০১৭ সালে ফেব্রুয়ারি মাসে বিষুবীয় গিনির প্রশাসনিক প্রতিষ্ঠানগুলি সিউদাদ দে লা পাসে স্থানান্তরের প্রক্রিয়াটি শুরু করে।
কোম্পানীগঞ্জ বদিউল আলম উচ্চ বিদ্যালয়
কোম্পানীগঞ্জ বদিউল আলম উচ্চ বিদ্যালয় বাংলাদেশের কুমিল্লা জেলার মুরাদনগর উপজেলার অন্তর্গত একটি বিদ্যালয়। এই বিদ্যালয়টি ১৯৫৭ সালে গোমতী নদীর উত্তরে মুরাদনগর রোডে কোম্পানিগঞ্জে স্থাপিত হয়। প্রতিষ্ঠা পরবর্তী সময়ে বিগত ৬ দশক ধরে জ্ঞানের আলোতে আলোকিত করেছে শিক্ষার্থীদের।
হেরমান ব্রুক
হেরমান অ্যালেক্সান্ডার ব্রুক (১৫ আগস্ট, ১৯০৫-৪ মার্চ, ২০০০) একজন জার্মান বংশোদ্ভূত জ্যোতির্বিজ্ঞানী ছিলেন। তিনি তার পেশাজীবনের অধিকাংশ সময় যুক্তরাজ্য ও আয়ারল্যান্ডে বিভিন্ন পদে কাজ করেছেন।
কোম্পানীগঞ্জ বদিউল আলম উচ্চ বিদ্যালয়
ইতিহাস
সাবেক সাংসদ হাজী আবুল হাশেম ১৯৫৬ সালে মুরাদনগরের কোম্পানীগঞ্জে তার বাবার নামে কোম্পানীগঞ্জ বদিউল আলম উচ্চ বিদ্যালয়টি প্রতিষ্ঠা করেন।
হেরমান ব্রুক
শিক্ষা
হেরমান ব্রুক বার্লিনে জন্মগ্রহণ করেছিলেন। তার পিতার নামে হেরমান হাইনরিখ ব্রুক এবং মায়ের নাম মার্গারেট ছিল। তিনি বার্লিন-শার্লটেনবার্গের কায়সারিন অগাস্টা জিমনেসিয়ামে পড়াশোনা করেছিলেন। এটি ক্লাসিক (লাতিন এবং গ্রীক) বিষয়ের স্কুল ছিল। সেখানে গণিত ও পদার্থবিজ্ঞানেরও ভালো শিক্ষক ছিলেন। হেরমান ব্রুক ১৯২৪ থেকে ১৯২৮ সাল পর্যন্ত কিয়েল বিশ্ববিদ্যালয়, বন বিশ্ববিদ্যালয় এবং মিউনিখ লুডভিগ ম্যাক্সিমিলিয়ান বিশ্ববিদ্যালয়ে পড়াশোনা করেছিলেন। স্ফটিকের তরঙ্গ বলবিজ্ঞানের বিষয়ে তার ডক্টরাল গবেষণা আর্নল্ড সমারফেল্ডের তত্ত্বাবধানে ছিল। ছোটবেলা থেকেই তার জ্যোতির্বিজ্ঞানের প্রতি আগ্রহ ছিল। তিনি জ্যোতির্বৈজ্ঞানিক বর্ণালীবীক্ষণের প্রতি মনোনিবেশ করেছিলেন। ১৯২৮ সালে তিনি মিউনিখ থেকে পিএইচডি অর্জন করেছিলেন।
পেশাজীবন
মিউনিখ থেকে স্নাতক শেষ হওয়ার পরে, ব্রুক তার বন্ধু অ্যালব্রেক্ট আনসাল্ডের সাথে পটসডাম জ্যোতির্বৈজ্ঞানিক অবজারভেটরি গিয়েছিলেন। আনসাল্ড তার এক বছর আগে আর্নল্ড সমারফেল্ডের অধীনে ডক্টরেট ডিগ্রি অর্জন করেছিলেন। সেখানে থাকাকালীন তিনি পদার্থবিজ্ঞানী ম্যাক্স ভন লু, অ্যালবার্ট আইনস্টাইন এবং জ্যোতির্বিদ ওয়াল্টার গ্রোট্রিয়ানের সাথে বার্লিনের হুমবোল্ট বিশ্ববিদ্যালয় পদার্থবিজ্ঞান বিষয়ক কর্মকাণ্ডে অংশ নিয়েছিলেন। নাৎসিবাদের অধীনে ক্রমবর্ধমান অসুবিধার কারণে ব্রুক ১৯৩৬ সালে ভ্যাটিকান অবজারভেটরিতে অস্থায়ী গবেষণা সহায়ক হিসাবে কাজ করার জন্য জার্মানি ত্যাগ করেন। ১৯৩৭ সালে তিনি আর্থার এডিংটন-এর আশেপাশে আধুনিক জ্যোতির্বিজ্ঞানীদের দলে যোগ দিতে কেমব্রিজ বিশ্ববিদ্যালয়ে চলে আসেন। কালক্রমে, ব্রুক অবজারভেটরিজের সহকারী পরিচালক হন। সেই সময়ে তিনি জ্যোতির্বিদ্যায় একটি কোর্স শিখিয়েছিলেন এবং ছাত্র জ্যোতির্বিজ্ঞানী সমাজ শুরু করেছিলেন। এখনে বহু জ্যোতির্বিজ্ঞানীদের পেশাজীবনের ভিত্তি স্থাপিত হয়।
১৯৪৭ সালে তিনি এইমন ডি ভ্যালেরার আমন্ত্রণে ডানসিন্ক অবজারভেটরির নির্দেশনা দেওয়ার জন্য ডাবলিনে চলে আসেন। এটি যা ডাবলিন ইনস্টিটিউট ফর অ্যাডভান্সড স্টাডিজের অংশ ছিল। সেখানে তিনি এরভিন শ্রোডিঙারের সাথে যুক্ত ছিলেন। ১৯৫০ সালে অবজারভেটরিটি রয়্যাল আইরিশ একাডেমিসহ রয়্যাল অ্যাস্ট্রোনমিক্যাল সোসাইটির প্রথম সভার আয়োজন করেছিল। ১৯৫৫ সালে, ইন্টারন্যাশনাল অ্যাস্ট্রোনমিক্যাল ইউনিয়নের ত্রিবার্ষিক সভা ডাবলিনে অনুষ্ঠিত হয়। এই সমাবেশে অবজারভেটরি ফটোমিতির জন্য আলোকবৈদ্যুতিক সরঞ্জাম প্রদর্শন করে। এগুলো কেমব্রিজে ব্রুকের ছাত্র, এম জে স্মিথ তৈরি করেছিলেন। এছাড়াও অতিবেগুনী সৌর বর্ণালীবীক্ষণ প্রদর্শিত হয়েছিল যা ব্রুকের স্ত্রী ডঃ ম্যারি ব্রুকের গুরুত্বপূর্ণ অবদান ছিল।
কোম্পানীগঞ্জ বদিউল আলম উচ্চ বিদ্যালয়
পোশাক
স্কুলের নির্দিষ্ট পোশাক হল ফুল বা হাফ হাতা সাদা শার্ট, কালো প্যান্ট ও কালো জুতো। শীতকালে যে কোনো রঙের সোয়েটার পরা যায়। শার্টের পকেটে স্কুলের মনোগ্রামযুক্ত ব্যাজ থাকা আবশ্যক নয়।
হেরমান ব্রুক
পেশাজীবন
১৯৫৭ সালে ব্রুক স্কটল্যান্ডের অ্যাস্ট্রোনোমার রয়াল হওয়ার এডিনবরা বিশ্ববিদ্যালয়ে চলে আসেন। তার দৃষ্টিভঙ্গি এবং সংকল্পের মাধ্যমে তিনি রয়েল অবজারভেটরিকে শীর্ষস্থানীয় আন্তর্জাতিক গবেষণা কেন্দ্রে রূপান্তরিত করেছিলেন। তিনি প্রথমে ভিনসেন্ট রেডিশের নেতৃত্বে একটি জ্যোতির্বিদ এবং প্রকৌশলীদের দল গঠন করেছিলেন। এই দলটি নাক্ষত্রিক এবং আন্তঃছায়াপথীয় চিত্রগুলো স্ক্যান করার জন্য স্বয়ংক্রিয় যন্ত্র তৈরি করেছে। এই প্রযুক্তিটি কয়েক মিনিটের মধ্যে বর্ণালী হ্রাস করতে সাহায্য করেছিল। এর ফলে জ্যোতির্বিদরা অন্যান্য ক্রিয়াকলাপে মনোনিবেশ করার সময় পেয়েছিল। দলটি দূরবীনগুলোর দূরবর্তী কাজের জন্য প্রযুক্তি উন্নত করেছিল। তার বৈজ্ঞানিক দায়িত্ব ছাড়াও, তিনি জ্যোতিঃপদার্থবিজ্ঞানের একটি নতুন অনার্স ডিগ্রি শুরু করে জ্যোতির্বিদ্যা শিক্ষার প্রসার ঘটিয়েছিলেন। যা ১৯৬৭ সালে শুরু হয়েছিল। এডিনবরায় এসে তিনি ছাত্র জ্যোতির্বিজ্ঞানী সমাজ শুরু করেন। কিছু সময়ের জন্য, ব্রুক বিজ্ঞান অনুষদের ডিনের দায়িত্ব পালন করেছিলেন।
কোম্পানীগঞ্জ বদিউল আলম উচ্চ বিদ্যালয়
ভর্তি
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা জানুয়ারি মাসে সংঘটিত হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।
হেরমান ব্রুক
পেশাজীবন
ব্রুক ১৯৭৫ সালে অবসর গ্রহণ করেছিলেন। এই সময়ে তার দ্বিতীয় স্ত্রী এবং সহকর্মী ডঃ ম্যারি ব্রুক উনিশ শতকের জ্যোতির্বিদ্যার একটি ঐতিহাসিক গবেষণা শুরু করেছিলেন। এর ফলস্বরূপ জ্যোতির্বিজ্ঞানী চার্লস পিয়াজি স্মিথের উপর একটি বই প্রকাশিত হয়েছিল। তাদের কাজের ফলে এডিনবরার জ্যোতির্বিজ্ঞানের ইতিহাস সম্পর্কিত একটি বই প্রকাশিত হয়েছিল।
কোম্পানীগঞ্জ বদিউল আলম উচ্চ বিদ্যালয়
অবকাঠামো
এখানে রয়েছেঃ
হেরমান ব্রুক
পেশাজীবন
তিনি স্কটল্যান্ডের পেনিকুইকে তার বাড়িতে মৃত্যুবরণ করেন।
দাঁইহাট রেলওয়ে স্টেশন
দাঁইহাট রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।
ইতিহাস
ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। দাঁইহাট রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।
মিস্টার বিন: দ্য অ্যানিমেটেড সিরিজ
মিস্টার বিন: দ্য অ্যানিমেটেড সিরিজ হলো একটি ব্রিটিশ অ্যানিমেটেড সিটকম। রিচার্ড পারডাম প্রোডাকশন এবং ভার্গ হোল্ডিংস (প্রথম তিনটি সিরিজের জন্য) এর সহযোগিতায় টাইগার অ্যাস্পেক্ট প্রোডাকশন দ্বারা নির্মিত। এই অ্যানিমেটেড সিটকমটি রোয়ান অ্যাটকিনসন ও রিচার্ড কার্টিসের তৈরি জনপ্রিয় লাইভ-অ্যাকশন টেলিভিশন সিটকম মিস্টার বিন এর উপর ভিত্তি করে নির্মিত।
শাহজালাল বিজ্ঞান ও প্রযুক্তি বিশ্ববিদ্যালয়
শাহজালাল বিজ্ঞান ও প্রযুক্তি বিশ্ববিদ্যালয় (সংক্ষেপে শাবিপ্রবি বা সাস্ট) বাংলাদেশের সিলেটে অবস্থিত একটি পাবলিক বিশ্ববিদ্যালয়। বিশ্ববিদ্যালয়টির শিক্ষার মাধ্যম ইংরেজি। এটি ১৯৮৬ সালে প্রতিষ্ঠিত দেশের ভৌত বিজ্ঞান এবং প্রকৌশল বিষয়ে অগ্রগামী গবেষণা এবং শিক্ষার অন্যতম শীর্ষস্থানীয় বিশ্ববিদ্যালয়। এটি দেশের ৮তম প্রাচীনতম বিশ্ববিদ্যালয় এবং আমেরিকান ক্রেডিট সিস্টেম গ্রহণকারী প্রথম বিশ্ববিদ্যালয়।
বিভিন্ন অলিম্পিয়াড সহ সাহিত্য ও বিজ্ঞান বিষয়ক বিভিন্ন প্রতিযোগিতার সিলেট অঞ্চলের আয়োজন এই বিশ্ববিদ্যালয় করে থাকে। শাবিপ্রবির আয়োজিত প্রতিযোগিতাগুলোর মধ্যে রয়েছে জাতীয় হাইস্কুল প্রোগ্রামিং প্রতিযোগিতা, জাতীয় মহিলা প্রোগ্রামিং প্রতিযোগিতা, বাংলাদেশ জীববিজ্ঞান অলিম্পিয়াড, বাংলাদেশ গণিত অলিম্পিয়াড, বাংলাদেশ বিজ্ঞান অলিম্পিয়াড, বাংলাদেশ পদার্থবিজ্ঞান অলিম্পিয়াড, বাংলাদেশ জ্যোতির্বিজ্ঞান অলিম্পিয়াড ইত্যাদি। বিভিন্ন বিভাগের শিক্ষক ও সিনিয়র শিক্ষার্থীরা মিলে এগুলোর সিলেট অঞ্চলের আঞ্চলিক প্রতিযোগিতার আয়োজন ও পরিচালনা করে থাকে।
ইতিহাস
right|thumb|236x236px|'এক কিলো'; শাবিপ্রবির প্রবেশমুখের ১ কিলোমিটার রাস্তা শাহজালাল বিজ্ঞান ও প্রযুক্তি বিশ্ববিদ্যালয়, প্রকৌশল শাস্ত্রে বিশেষ অবদান প্রদানকারী ও বাংলাদেশে নেতৃত্ব স্থানীয় এ বিশ্ববিদ্যালয়টি ২৫শে আগস্ট ১৯৮৬ সালে প্রতিষ্ঠিত হয় এবং ১৯৯১ সালের ১৩ ফেব্রুয়ারি তিনটি বিভাগ নিয়ে বিশ্ববিদ্যালয়ের একাডেমিক কার্যক্রম শুরু হয়। এর ক্যাম্পাসটি সিলেট শহর হতে প্রায় ৫ কিলোমিটার দূরে কুমারগাঁওয়ে অবস্থিত। বিশ্ববিদ্যালয়ে ৭টি অনুষদের অধীনে ২৮ টি ডিপার্টমেন্ট রয়েছে। বিশ্ববিদ্যালয়ের প্রথম ও দ্বিতীয় সমাবর্তন অনুষ্ঠিত হয় যথাক্রমে ২৯ এপ্রিল ১৯৯৮ এবং ৬ ডিসেম্বর ২০০৭ সালে। এছাড়া সর্বোচ্চ সংখ্যক গবেষণাপত্র সম্পাদনের মাধ্যমে ওয়েবমেট্রিক্স র‌্যাঙ্কিং এ এই বিশ্ববিদ্যালয় খুব ভাল অবস্থান দখল করে আছে। সাম্প্রতিককালে বাংলাদেশের সবগুলো সরকারি বিশ্ববিদ্যালয়ের মধ্যে এই বিশ্ববিদ্যালয়ের গ্রাজুয়েটরাই আনুপাতিক হারে সবচেয়ে বেশি বিশ্বের অন্যান্য দেশে উচ্চশিক্ষা ও গবেষণার কাজে নিয়োজিত থাকছেন। বিশ্ববিদ্যালয়টির শিক্ষার্থীরা সংস্কৃতিচর্চা ও নতুন গবেষণায় বেশ উদ্যমী।
একাডেমিক কার্যক্রম
একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। শতকরা ৭৫ ভাগ নম্বরপ্রাপ্ত শিক্ষার্থীদের বৃত্তি প্রদান করা হয়।
ভর্তি কার্যক্রম
শাবিপ্রবিতে শিক্ষার্থীরা অস্নাতক, স্নাতক এবং স্নাতকোত্তর পর্যায়ে ভর্তি হতে পারে। শিক্ষার্থীরা জিএসটি ভর্তি পরীক্ষা দিয়ে এ বিশ্ববিদ্যালয়ে পড়ার সুযোগ পায়। ভর্তি পরীক্ষায় এক আসনের বিপরীতে প্রায় ৬৪ জন শিক্ষার্থী অংশগ্রহণ করে। ভর্তি পরীক্ষা বিভিন্ন স্কুলে ভর্তি কমিটির তত্ত্বাবধানে সম্পন্ন হয়।
বিশ্ববিদ্যালয়ের শিক্ষার্থীরা বাংলাদেশে প্রথমবারের মত এসএমএস ভিত্তিক স্বয়ংক্রিয় ভর্তি পরীক্ষার রেজিস্ট্রেশন পদ্ধতি উদ্ভাবন করে। আগ্রহী শিক্ষার্থীরা মোবাইল ফোনের এসএমএস-এর মাধ্যমে রেজিস্ট্রেশন প্রক্রিয়া সম্পন্ন করতে পারেন। প্রধানমন্ত্রী শেখ হাসিনা ১৩ সেপ্টেম্বর ২০০৯ তারিখে এ পদ্ধতির উদ্বোধন করেন। এই উদ্ভাবনের জন্য, বিশ্ববিদ্যালয় ২০১০ সালে দক্ষিণ এশীয় দেশগুলোর মধ্যে অনুষ্ঠিত একটি প্রতিযোগিতায় Ambillion পুরস্কার, E-Content এ জাতীয় পুরস্কার এবং উন্নয়নের জন্য আইসিটি পুরস্কার ২০১০ লাভ করেছে।
অনুষদ এবং বিভাগসমূহ
right|thumb|239x239px|একাডেমিক ভবন বি এর একটি দৃশ্য শাবিপ্রবিতে ৬ টি অনুষদের অধীনে ২৭ টি বিভাগ রয়েছে। প্রতিষ্ঠাকালীন পরিকল্পনা অনুসারে ৬ টি অনুষদের অধীনে আরো একাধিক বিভাগ খোলার পরিকল্পনা রয়েছে। এছাড়াও প্রতিষ্ঠানটিতে দুটি ইন্সটিটিউট রয়েছে এবং ইতোমধ্যে তথ্য ও যোগাযোগ প্রযুক্তি ইন্সটিটিউটের অধিনে সফটওয়্যার প্রকৌশল বিভাগের শিক্ষা কার্যক্রম শুরু করেছে।
সংশ্লিষ্ট কলেজ
right|thumb|217x217px|[[সিলেট ইঞ্জিনিয়ারিং কলেজ ক্যাম্পাসের একটি দৃশ্য, শাবিপ্রবির সঙ্গে সম্বন্ধযুক্ত একটি কলেজ]] সিলেট ইঞ্জিনিয়ারিং কলেজ এই বিশ্ববিদ্যালয়ের সাথে সংযুক্ত একটি বিশেষায়িত শিক্ষাপ্রতিষ্ঠান। কলেজটি ৩ টি বিভাগ নিয়ে গঠিত:
ইন্সটিটিউট
এটি বাংলাদেশের অন্যতম গবেষণাকারী প্রতিষ্ঠান। পদার্থ ও পরিসংখ্যান শাস্ত্রে গবেষণার পাশা-পাশি এতে রয়েছে কয়েকটি প্রসিদ্ধ ইন্সটিটিউটঃ
সহযোগী বিশ্ববিদ্যালয়
সাস্টের সাথে নিম্নোক্ত বিশ্ববিদ্যালয় সমূহের একাডেমিক সহযোগিতা চুক্তি রয়েছে:
আবাসিক হলসমূহ
শাহজালাল বিজ্ঞান ও প্রযুক্তি বিশ্ববিদ্যালয়ে বর্তমানে ছাত্রদের ৩টি এবং ছাত্রীদের ২টি মোট পাঁচটি ছাত্রাবাস রয়েছে। এছাড়া শিক্ষকদের জন্য রয়েছে ডরমেটরি এবং আবাসিক সুবিধা। বিশ্ববিদ্যালয়ের প্রথম ছাত্রাবাস শাহপরান হল। প্রতিটি হলের তত্ত্বাবধানে রয়েছেন একজন প্রভোস্ট। সাধারণত সিনিয়র শিক্ষকদের মধ্য হতে প্রভোস্ট নির্বাচন করা হয়। এটি দেশের সর্বপ্রথম বিশ্ববিদ্যালয় হিসেবে শিক্ষার্থী এবং স্টাফদের জন্য বিনামূল্যে সম্পূর্ণ ক্যাম্পাসে ওয়াই ফাই চালু করে।
সাস্টের পাঁচটি শিক্ষার্থীদের আবাসিক হল হচ্ছে :
ভাস্কর্য
বিশ্ববিদ্যালয় ক্যাম্পাসে অবস্থিত সিলেটের প্রথম মুক্তিযুদ্ধবিষয়ক ভাস্কর্য চেতনা '৭১' (ভাস্কর্য)'। ২০০৫-০৬ শিক্ষাবর্ষের শিক্ষার্থীরা ২০০৯ সালের ২৬ শে মার্চ চেতনা '৭১ নামে অস্থায়ী ভাস্কর্য নির্মাণ করেন। পরবর্তীতে স্থায়ী ভাস্কর্য নির্মাণ শুরু হয়।
সংগঠন
thumb|২০১৬ সালে মঞ্চায়িত একটি নাটকের দৃশ্য। বিশ্ববিদ্যালয়টির বিভিন্ন সংগঠন সহশিক্ষামূলক কাজে সক্রিয়; এখানে বছরের অধিকাংশ দিন বিভিন্ন ধরনের আনুষ্ঠানিকতা বা উৎসব অনুষ্ঠিত হয়, যেমনঃ চাকরি মেলা, উচ্চশিক্ষা বিষয়ক সেমিনার, ক্রীড়া প্রতিযোগিতা, টুর্নামেন্ট, জাতীয় বিতর্ক প্রতিযোগিতা, ফটোগ্রাফি প্রতিযোগিতা, নাট্যোৎসব, স্কিলস হান্ট ইত্যাদি। এছাড়া বিভিন্ন অলিম্পিয়াডের আঞ্চলিক ও জাতীয় কেন্দ্র হিসেবে বিশ্ববিদ্যালয়টির ক্যাম্পাস সুপরিচিত।
১০২০
১০২০ গ্রেগরীয় বর্ষপঞ্জির একটি অধিবর্ষ।
বাল্লা স্থল বন্দর
বাল্লা স্থল বন্দর বাংলাদেশের সিলেট বিভাগের হবিগঞ্জ জেলার চুনারুঘাট উপজেলার গাজীপুর ইউনিয়নে অবস্থিত একটি স্থল বন্দর। এটি বাংলাদেশের ২৩ তম স্থল বন্দর যার মাধ্যমে বাংলাদেশ এবং ভারত মধ্যে পণ্য আদান-প্রদান (আমদানি-রপ্তানি) সহ (গমন-আগমন) ইমিগ্রেশন চেক পোস্ট সুবিধা রয়েছে। বাল্লা স্থল বন্দরের বাংলাদেশ সীমান্ত অংশের নাম বাল্লা, চুনারুঘাট, হবিগঞ্জ। এবং এই বন্দর এর ভারত সীমান্ত অংশের নাম পাহাড়মুরা, খোয়াই, ত্রিপুরা।
ইতিহাস
হবিগঞ্জের চুনারুঘাট উপজেলা সীমান্তে বাল্লা স্থলবন্দর ও ভারতের ত্রিপুরা রাজ্যের পুরাতন খোয়াই স্থলবন্দরটি পাকিস্তান আমল থেকেই আছে। তবে দুই দেশের এ স্থলবন্দরের মাঝখান দিয়ে খোয়াই নদী থাকায় এবং অবকাঠামোগত সমস্যার কারণে দীর্ঘদিনেও কার্যক্রম ছিল না। সাম্প্রতিককালে ভারত ও বাংলাদেশ বন্দর কর্তৃপক্ষ একাধিকবার ওই এলাকা পরিদর্শন করে।
হবিগঞ্জের চুনারুঘাট উপজেলার বাল্লা স্থলবন্দরের জমি নিয়ে নানা জটিলতা ও বাধা-বিপত্তির পর অবশেষে ১৩ একর জমি বুঝে পেল বাংলাদেশ স্থলবন্দর কর্তৃপক্ষ। আনুষ্ঠানিকভাবে হবিগঞ্জ জেলা প্রশাসন বাংলাদেশ স্থলবন্দর কর্তৃপক্ষের কাছে জমির দখল হস্তান্তর করে।
১৯৫১ সালে চুনারুঘাট উপজেলার সীমান্তবর্তী বাল্লা নামক স্থানে ৪ দশমিক ৩৭ একর জায়গা নিয়ে প্রতিষ্ঠিত বাল্লা স্থল শুল্কবন্দর চালু করা হয়। সেই স্থল শুল্কবন্দরটি দিয়ে সিমেন্টসহ বিভিন্ন পণ্য রফতানি হয়ে থাকে। দুই দেশের সীমান্ত দিয়ে বয়ে চলছে খোয়াই নদী। বর্ষায় নৌকা আর শুকনো মৌসুমে শ্রমিকরা মাথা ও কাঁধে করে পণ্য আনা-নেয়া করে থাকেন। ফলে একদিকে ঝুঁকি, অন্যদিকে আমদানি-রফতানিকারকদের অর্থ ব্যয় হয় বেশি। এ সমস্যা দূর করতে ২০১২ সালের ১১ জুন ভারত ও বাংলাদেশ বাণিজ্য মন্ত্রণালয়ের যৌথ প্রতিনিধি দল কেদারাকোট এলাকাটি পরিদর্শন শেষে উভয়পক্ষই শুল্কস্টেশনের দেড় কিলোমিটার দক্ষিণে কেদারাকোটে স্থলবন্দর করার ব্যাপারে একমত হয়। ২০১৭ সালের ৮ জুলাই স্থলবন্দর কর্তৃপক্ষর চেয়ারম্যান তপন কুমার চক্রবর্তী বন্দর পরিদর্শনে এসে জানান, একনেক সভায় স্থলবন্দর প্রতিষ্ঠার অনুমোদন পেয়েছে এবং এটি দেশের ২৩তম স্থলবন্দর। অবকাঠামো তৈরির জন্য অর্থও বরাদ্দ দেয়া হয়েছে। এরপর স্থলবন্দর কর্তৃপক্ষ ২০১৮ সালের জুলাইয়ে জেলা প্রশাসকের কাছে ২১ একর জমি অধিগ্রহণের প্রস্তাব পাঠায়। প্রস্তাবিত জমিতে বসতবাড়ি থাকায় আপত্তি জানান স্থানীয়রা। এ অবস্থায় থমকে যায় পুরো প্রক্রিয়াটি। তবে ২০১৯ সালের ৩০ জানুয়ারি প্রশাসন ও বন্দর কর্তৃপক্ষের সমন্বয়ে স্থলবন্দরের জন্য ১৩ একর ভূমি অধিগ্রহণে ভূমি জরিপ সম্পন্ন করা হয়। ২০১৬ সালের ৩০ মার্চ উপজেলার গাজীপুর ইউনিয়নের কেদারাকোর্ট নামক স্থানে বাল্লা স্থলবন্দরকে দেশের ২৩তম স্থলবন্দর ঘোষণা করেন তৎকালীন নৌপরিবহন মন্ত্রী মো. শাজাহান খান।
হবিগঞ্জ জেলার চুনারুঘাট উপজেলা বাসীর দীর্ঘদিনের দাবি বাস্তবায়নে আর কোনো বাধা নেই। ইতোমধ্যে বন্দরের অবকাঠামোসহ সব স্থাপনা নির্মাণের এসেসমেন্টও সম্পন্ন হয়েছে।
আন্তর্জাতিক ক্রিকেটে সাঈদ আনোয়ারের শতরানের তালিকা
সাঈদ আনোয়ার পাকিস্তান জাতীয় ক্রিকেট দলের একজন সাবেক ক্রিকেটার এবং অধিনায়ক। তিনি তার আন্তর্জাতিক ক্যারিয়ারে মোট ১১টি টেস্ট ও ২০টি একদিনের আন্তর্জাতিক (ওডিআই) ম্যাচে শতরানের দেখা পেয়েছেন। তিনি পাকিস্তানের হয়ে ৫৫টি টেস্ট ও ২৪৭টি ওডিআই ম্যাচ খেলে যথাক্রমে ৪,০৫২ ও ৮,৮২৪ রান করেন। বিবিসি তাকে "একজন বিশ্বমানের ওপেনার" এবং "পাকিস্তানি ক্রিকেটের একজন সত্যিকারের ব্যাটিং তারকা" আখ্যা দেয়। ১৯৯৭ সালে তিনি উইজডেন কর্তৃক অন্যতম বর্ষসেরা ক্রিকেটার হিসেবে নির্বাচিত হন এবং উইজডেন ক্রিকেটার্স অ্যালমেনাকে তার দ্রুত রান সংগ্রহের কথা উল্লেখ করা হয়।
বাল্লা স্থল বন্দর
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথ
আন্তর্জাতিক ক্রিকেটে সাঈদ আনোয়ারের শতরানের তালিকা
১৯৯০ সালে ফয়সালাবাদের ইকবাল স্টেডিয়ামে ওয়েস্ট ইন্ডিজের বিপক্ষে আনোয়ারের টেস্ট অভিষেক হয়। এ টেস্টের উভয় ইনিংসেই তিনি শূন্য রানে আউট হন। ১৯৯৪ সালে ওয়েলিংটনের ব্যাসিন রিজার্ভে নিউজিল্যান্ডের বিপক্ষে তিনি প্রথম শতরানের দেখা পান। ১৯৯৯ সালের ফেব্রুয়ারিতে কলকাতার ইডেন গার্ডেন্সে অনুষ্ঠিত ১৯৯৮-৯৯ এশিয়ান টেস্ট চ্যাম্পিয়নশীপের একটি ম্যাচে ভারতের বিপক্ষে তিনি অপরাজিত ১৮৮ রানের ইনিংস খেলেন, যা তার ব্যক্তিগত সর্বোচ্চ রানের ইনিংস। এ ইনিংসের মাধ্যমে তিনি ইতিহাসের তৃতীয় পাকিস্তানি ওপেনার হিসেবে ইনিংসের শেষ পর্যন্ত অপরাজিত থাকার গৌরব অর্জন করেন।  আনোয়ার সাতটি ভিন্ন প্রতিপক্ষের বিরুদ্ধে মোট দশটি মাঠে শতরান করেছেন, যার মধ্যে সাতটিই পাকিস্তানের বাইরে।   পাকিস্তানের সর্বাধিক টেস্ট শতকধারীদের তালিকায় আনোয়ার আসিফ ইকবালের সাথে যৌথভাবে একাদশ স্থানে আছেন।
একদিনের আন্তর্জাতিকে সাঈদ আনোয়ারের অভিষেক হয় পার্থের ওয়াকা গ্রাউন্ডে অনুষ্ঠিত ১৯৮৮-৮৯ বেনসন ও হেজেস ওয়ার্ল্ড সিরিজের ওয়েস্ট ইন্ডিজের বিপক্ষে ম্যাচের মাধ্যমে। এর এক বছর পর অ্যাডিলেড ওভালে শ্রীলঙ্কার বিপক্ষে তিনি প্রথম ওডিআই শতকের দেখা পান। ১৯৯৩ সালে শারজাহ ক্রিকেট স্টেডিয়ামে তিনি পরপর তিন ম্যাচে তিনটি শতরান করেন। ওডিআই ইতিহাসের দ্বিতীয় খেলোয়াড় হিসেবে তিনি এ কৃতিত্ব অর্জন করেন। ১৯৯৭ সালে চেন্নাইয়ের এম. এ. চিদম্বরম স্টেডিয়ামে ভারতের বিপক্ষে ১৯৪ রান করে তিনি সে সময়ের এক ইনিংসে সর্বোচ্চ রান সংগ্রহের রেকর্ড ভঙ্গ করেন এবং তার এই রেকর্ড প্রায় ১৩ বছর অক্ষুণ্ণ ছিল।  তিনি ছয়টি ভিন্ন প্রতিপক্ষের বিরুদ্ধে মোট বিশটি ওডিআই শতরান করেন, যার মধ্যে সাতটিই শ্রীলঙ্কার বিপক্ষে।  সাঈদ আনোয়ার পাকিস্তানিদের মধ্যে সর্বাধিক ওডিআই শতকের মালিক। ওডিআই-এ সর্বাধিক শতরান করা খেলোয়াড়ের তালিকায় তার অবস্থান চৌদ্দতম।
বাল্লা স্থল বন্দর
রেলপথ
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে।
শায়েস্তাগঞ্জ জংশন
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়।
হবিগঞ্জ বাজার-শায়েস্তাগঞ্জ-বাল্লা রেলপথ হচ্ছে বাংলাদেশ রেলওয়ের পূর্বাঞ্চল অধীনস্থ বাংলাদেশের একটি মিটার-গেজ রেলপথ যা সিলেট বিভাগের হবিগঞ্জ জেলার হবিগঞ্জ বাজার রেলওয়ে স্টেশন থেকে হবিগঞ্জ জেলার শায়েস্তাগঞ্জ জংশন হয়ে হবিগঞ্জ জেলার চুনারুঘাট উপজেলার গাজীপুর ইউনিয়নের বাল্লা স্থল বন্দর পর্যন্ত বিস্তৃত।
বাল্লা রেলওয়ে স্টেশন বাংলাদেশের সিলেট বিভাগের হবিগঞ্জ জেলার চুনারুঘাট উপজেলায় অবস্থিত একটি রেলওয়ে স্টেশন। যা উপজেলার গাজীপুর ইউনিয়নে বাল্লা স্থল বন্দর সংলগ্ন। ২০০৩ সাল থেকে স্টেশনটি বন্ধ রয়েছে হবিগঞ্জ বাজার থেকে শায়েস্তাগঞ্জ জংশন হয়ে বাল্লা পর্যন্ত ট্রেন চলাচল বন্ধ থাকার কারণে।
ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে শায়েস্তাগঞ্জ রেলওয়ে জংশন অন্যতম। ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। আসাম বেঙ্গল রেলওয়ে কর্তৃক ১৯২৯ সালে শায়েস্তাগঞ্জ থেকে বাল্লা পর্যন্ত রেলপথ তৈরি করা হয়। এসময় এই লাইনের স্টেশন  হিসেবে বাল্লা রেলওয়ে স্টেশন তৈরি করা হয়।
রেল ব্যবস্থা হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–বাল্লা রেলপথ সেকশনে বাল্লা সর্বশেষ রেলওয়ে স্টেশন। এই স্টেশন থেকে দুই টি দিকে রেলপথ গেছে, যথা: দক্ষিন-পূর্বে শায়েস্তাগঞ্জ–বাল্লা রেলপথ এর শেষ সীমানা (রেলপথ সমাপ্তি), এবং উত্তর-পশ্চিমে বাল্লা–শায়েস্তাগঞ্জ রেলপথ, (বাল্লা থেকে শায়েস্তাগঞ্জ জংশন হয়ে) পশ্চিম-উত্তরে শায়েস্তাগঞ্জ-হবিগঞ্জ বাজার রেলপথ।
রেল পরিষেবা হবিগঞ্জ বাজার রেলওয়ে স্টেশন দিয়ে ২০০৩ সাল পর্যন্ত, হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
বন্দর তথ্য
২০১৬ সালের ফেব্রুয়ারিতে ত্রিপুরায় অনুষ্ঠিত সীমান্ত সম্মেলনে হবিগঞ্জে একটি পূর্ণাঙ্গ স্থলবন্দর প্রতিষ্ঠার সিদ্ধান্ত নেয় ভারত-বাংলাদেশ সরকার। এরই ধারাবাহিকতায় চুনারুঘাটের কেদারাকোট এলাকায় ১৩ একর জমির ওপর ৪ হাজার ৯০০ কোটি টাকা ব্যয়ে বাল্লা স্থলবন্দর প্রতিষ্ঠার সিদ্ধান্ত নেয় বাংলাদেশ সরকার।
২০১৭ সালের ফেব্রুয়ারিতে দুই দেশের উচ্চ পর্যায়ের কর্মকর্তারা সরেজমিন পরিদর্শন করে নির্মাণকাজ শুরুর আনুষ্ঠানিক ঘোষণা দেন। প্রাথমিকভাবে ৪৯ কোটি টাকা বরাদ্দ দেয়া হয়।
কিন্তু ভূমি অধিগ্রহণ জটিলতায় দীর্ঘদিন আটকে থেকে ২০২১ সালের ৭ অক্টোবর বন্দর নির্মাণকাজ শুরু হয়। উভয় দেশের নির্মাণকাজ সমানভাবে এগিয়ে গেলে ২০২৪ সালের মধ্যেই বন্দর চালুর ব্যাপারে আশাবাদী সংশ্লিষ্টরা।
হবিগঞ্জের চুনারুঘাট গাজিপুর ইউনিয়নের চেয়ারম্যান মোহাম্মদ আলী বলেন, আমি বিশ্বাস করে যদি এ স্থলবন্দরের কাজ পুরোপুরি সম্পন্ন হয়, তাহলে দুই দেশের মধ্যে বাণিজ্যিক কার্যক্রম বাড়বে। সেই সঙ্গে এ অঞ্চলের আর্থ-সামাজিক অবস্থারও উন্নয়ন ঘটবে।
তবে ভারতীয় অংশের নির্মাণকাজ এখনও শুরু না হওয়ায় যথাসময়ে স্থলবন্দরটি চালুর ব্যাপারে শঙ্কাও রয়েছে।
এ দিকে স্থলবন্দরটি যথাসময়ে চালু হলে এলাকায় নতুন কর্মসংস্থানের সুযোগ সৃষ্টি হবে। এতে স্থানীয়রা উপকৃত হবেন। এবিষয়ে তারা বলেন, এখানে স্থলবন্দরের কাজ তাড়াতাড়ি শেষ হলে, এলাকার ছেলেরা বেকার থাকবে না। তাদের কর্মসংস্থানের সুযোগ সৃষ্টি হবে।
উল্লেখ্য, ১৯৫১ সালে বাল্লা শুল্ক স্টেশন চালু হলে ভারত-বাংলাদেশের মধ্যে সীমিত পরিসরে ব্যবসা-বাণিজ্য শুরু হয়।
যোগাযোগ
বন্দর টি তে মালামাল আমদানি রপ্তানির ট্রান্সপোর্ট ছাড়াও ইমিগ্রেশন চেকপোষ্ট ব্যবস্থাও রয়েছে।
আরও দেখুন
বাল্লা স্থল বন্দর ঘোষণার তারিখ ৩০-মার্চ-২০১৬
বাল্লা স্থল বন্দরের বাংলাদেশ সীমান্ত অংশের নাম বাল্লা, চুনারুঘাট, হবিগঞ্জ। এবং এই বন্দর এর ভারত সীমান্ত অংশের নাম পাহাড়মুরা, খোয়াই, ত্রিপুরা।
সেন্ট জোসেফ কলেজ অফ কমার্স
সেন্ট জোসেফ কলেজ অফ কমার্স (এসজেসিসি) একটি বেঙ্গালুরু সিটি বিশ্ববিদ্যালয়-অনুমোদিত কলেজ যা জেসুইটসের মাধ্যমে পরিচালিত হয়। এটি স্বায়ত্তশাসিত এবং একটি স্বাধীন পরীক্ষা এবং স্বীকৃতি সিস্টেম রয়েছে। এটি ব্রিগেড রোডে মধ্য বেঙ্গালুরুতে অবস্থিত।
ইতিহাস
কলেজটি ১৮৮২ সালে তার ইতিহাসের সন্ধান করে, যখন মিশন এটরেঞ্জেরেস 'ডি প্যারিস সেন্ট জোসেফ'স ইউরোপিয়ান হাই স্কুল প্রতিষ্ঠা করে। এর কার্যক্রম ১৯৩৭ সালে জেসুইটদের কাছে হস্তান্তর করা হয় এবং ১৯৪৯ সালে বাণিজ্য বিভাগ তৈরি করা হয়। ১৯৭২ সালে সেন্ট জোসেফ কলেজটি বিভক্ত হয়ে যায়, তার কলেজ অফ আর্টস অ্যান্ড সায়েন্সেস এবং এর কলেজ অফ কমার্স স্বাধীন হয়ে ওঠে, যদিও উভয়ই ব্যাঙ্গালোর জেসুইট এডুকেশনাল সোসাইটির প্রশাসনের অধীনে থাকে। সেন্ট জোসেফ কলেজ অফ কমার্স (এসজেসিসি) এবং সেন্ট জোসেফ কলেজ অফ বিজনেস অ্যাডমিনিস্ট্রেশন (এসজেসিবিএ) ১৬৩, ব্রিগেড রোড এবং সেন্ট জোসেফস ইভিনিং কলেজ একটি স্বাধীন কলেজে পরিণত হয়।
১৯৯৬ সালে এসজেসিবিএ অল ইন্ডিয়া কাউন্সিল ফর টেকনিক্যাল এডুকেশন (এআইসিটিই), ভারত সরকারের স্বীকৃতিসহ দুই বছরের, পূর্ণকালীন স্নাতকোত্তর ডিপ্লোমা ইন ম্যানেজমেন্ট (পিজিডিএম) প্রদান শুরু করে। সরকারী কর্ণাটক ের একটি আদেশে, সেন্ট জোসেফ কলেজ অফ আর্টস অ্যান্ড সায়েন্স এবং সেন্ট জোসেফ কলেজ অফ কমার্স উভয়ের প্রাক-বিশ্ববিদ্যালয় বিভাগগুলিকে বিভক্ত করে একটি জুনিয়র কলেজ, সেন্ট জোসেফ প্রি-ইউনিভার্সিটি কলেজ গঠন করা হয়েছিল।
২০১৪ সালে এসজেসিবিএ একটি যৌথ বিকম প্রোগ্রাম প্রদানের জন্য পেশাদার হিসাবরক্ষক দুদকএর বৈশ্বিক সংস্থার সাথে সহযোগিতা করার জন্য একটি মউ স্বাক্ষর করে।
ছাত্রজীবন
প্রতি বছর আন্তঃকলেজ অনুষ্ঠান অনুষ্ঠিত হয়:
লাল বাংলা
লাল বাংলা হচ্ছে দুজন প্রয়াত-মুঘল ব্যক্তির সমাধিস্তম্ভ যা ভারতের দিল্লিতে অবস্থিত, যেটি ভারতীয় পুরাতত্ত্ব সর্বেক্ষণ বিভাগের অধীনস্থ একটি সংরক্ষিত স্মৃতিস্তম্ভ।
পটভূমি
লাল বাংলা দুটি সমাধি নিয়ে গঠিত যার একটি লাল এবং অন্যটি হলুদ বেলেপাথরের। এর একটি সমাধিতে দুটি কবর রয়েছে, যেগুলোকে মনে করা হয় যে লাল কুনওয়ার, দ্বিতীয় শাহ আলমের (১৭৫৯-১৮০৬) মাতা এবং বেগম জান, তার কন্যার কবর।
আগুস্তিন হিয়াই
আগুস্তিন হিয়াই (Agustín Giay, ; জন্ম: ১৬ জানুয়ারি ২০০৪) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব সান লোরেন্সো এবং আর্জেন্টিনা জাতীয় অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
২০১৯ সালে, হিয়াই আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আগুস্তিন হিয়াই ২০০৪ সালের ১৬ই জানুয়ারি তারিখে আর্জেন্টিনার সান কার্লোস সেন্ত্রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হিয়াই আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২১ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালের ২৮শে নভেম্বর তারিখে তিনি ২০১৯ দক্ষিণ আমেরিকান অনূর্ধ্ব-১৫ চ্যাম্পিয়নশিপে চিলি অনূর্ধ্ব-১৫ দলের বিরুদ্ধে ম্যাচে আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।
হিয়াই নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
গণতন্ত্রের ইতিহাস
গণতন্ত্র হল এমন একটি রাজনৈতিক ব্যবস্থা, বা কোনও প্রতিষ্ঠান বা সংস্থা বা একটি দেশের মধ্যে সিদ্ধান্ত গ্রহণের এমন ব্যবস্থা, যেখানে সমস্ত সদস্যই ক্ষমতার সমান অংশীদার । আধুনিক গণতন্ত্রকে দুটি বৈশিষ্ট্য দ্বারা চিহ্নিত করা হয় যা তাদের প্রাচীনকালের সরকারগুলি থেকে পৃথক করে: তাদের নিজস্ব সমাজে হস্তক্ষেপ করার ক্ষমতা আছে ও একইভাবে সার্বভৌম রাষ্ট্রগুলির দ্বারা  বানানো আন্তর্জাতিক আইনত কাঠামোর দ্বারা তাদের সার্বভৌমত্বের স্বীকৃতি আছে । গণতান্ত্রিক সরকার সাধারণত বহুতান্ত্রিক ও রাজতান্ত্রিক ব্যবস্থার থেকে পৃথক, যা যথাক্রমে সংখ্যালঘু এবং একক রাজার দ্বারা শাসিত হয়।
গণতন্ত্র সাধারণত প্রাচীন গ্রীক এবং রোমানদের সাথে জড়িত, যাদেরকে ১৮ শতাব্দীর  বুদ্ধিজীবীরা পাশ্চাত্য সভ্যতার প্রতিষ্ঠাতা হিসাবে বিবেচনা করেন এবং যারা এই  প্রাথমিক গণতান্ত্রিক পরীক্ষাগুলিকে নতুন ধাঁচে ফেলে রাজতান্ত্রিক সংস্থার পরবর্তী  রাজনৈতিক সংস্থা হিসাবে স্থাপন করার চেষ্টা করেছিল। এই অষ্টাদশ শতাব্দীর গণতান্ত্রিক পুনর্জাগরণবাদীরা পরবর্তী গ্রীক ও রোমানদের গণতান্ত্রিক আদর্শকে পরবর্তী ৩০০ বছরের প্রভাবশালী রাজনৈতিক প্রতিষ্ঠানে পরিণত করতে কি পরিমাণে সফল হয়েছিলেন তা সম্ভবত বিতর্কযোগ্য নয়, কিন্তু তারা প্রায়শই যে নৈতিক ব্যখ্যা দিয়েছিলেন, তা হতে পারে। তবুও, গণতান্ত্রিক আদর্শ এবং সংস্থাগুলির পুনরুত্থানের ফলে উদ্ভূত গুরুত্বপূর্ণ ঐতিহাসিক সন্ধিক্ষণ পরবর্তী শতাব্দীগুলিতে আমূল পরিবর্তন এনেছিল যা  দ্বিতীয় বিশ্বযুদ্ধের পরে সাম্রাজ্যবাদের শেষ অবশেষটুকু  ভেঙে যাওয়ার পর থেকে আন্তর্জাতিক ক্ষেত্রে প্রাধান্য পেয়েছিল ।
আধুনিক প্রতিনিধিত্বমূলক গণতন্ত্রগুলি  সামাজিক চুক্তি যা কিনা নাগরিকদের অধিকার দেয়, রাষ্ট্রের ক্ষমতা হ্রাস করে, এবং ভোটাধিকারের  অধিকার দেয় - এসকলের মাধ্যমে হব্বিসীয় ' প্রকৃতির রাষ্ট্র 'এবং কর্তৃত্ববাদী দখলের মধ্যেকার সেতুবন্ধনে সাহায্য করে । যদিও তারা জনসাধারণকে কিছুটা সিদ্ধান্ত গ্রহণে আগ্রহী করে , তবুও তারা জনগণের প্রার্থীদের সম্পর্কে সরাসরি সিদ্ধান্ত নেওয়ার বা বিষয়ভিত্তিক সিদ্ধান্ত গ্রহণের ক্ষমতার উপর  অবিশ্বাসের ভিত্তিতে সংজ্ঞায়িত হয়।